CELEX: 31993R2039
Language: el
Date: 1993-07-27 00:00:00
Title: Κανονισμός (ΕΟΚ) αριθ. 2039/93 της Επιτροπής της 27ης Ιουλίου 1993 για τον καθορισμό του ποσού της ενισχύσεως στην παραγωγή πατάτας στις Καναρίους Νήσους που καθορίστηκε σε Ecu από το Συμβούλιο και μειώθηκε συνεπεία των νομισματικών επανευθυγραμμίσεων

Avis juridique important

|

31993R2039

Κανονισμός (ΕΟΚ) αριθ. 2039/93 της Επιτροπής της 27ης Ιουλίου 1993 για τον καθορισμό του ποσού της ενισχύσεως στην παραγωγή πατάτας στις Καναρίους Νήσους που καθορίστηκε σε Ecu από το Συμβούλιο και μειώθηκε συνεπεία των νομισματικών επανευθυγραμμίσεων  

Επίσημη Εφημερίδα αριθ. L 185 της 28/07/1993 σ. 0009 - 0009 Φινλανδική ειδική έκδοση: Κεφάλαιο 3 τόμος 51 σ. 0068  Σουηδική ειδική έκδοση: Κεφάλαιο 3 τόμος 51 σ. 0068 

ΚΑΝΟΝΙΣΜΟΣ (ΕΟΚ) αριθ. 2039/93 ΤΗΣ ΕΠΙΤΡΟΠΗΣ της 27ης Ιουλίου 1993 για τον καθορισμό του ποσού της ενισχύσεως στην παραγωγή πατάτας στις Καναρίους Νήσους που καθορίστηκε σε Ecu από το Συμβούλιο και μειώθηκε συνεπεία των νομισματικών  επανευθυγραμμίσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες μετατροπής που θα χρησιμοποιηθούν στο πλαίσιο της κοινής γεωργικής πολιτικής (1), και ιδίως το άρθρο 9 παράγραφος 1,  Εκτιμώντας:  ότι ο κανονισμός (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (2), όπως τροποποιήθηκε τελευταία από τον κανονισμό  (ΕΟΚ) αριθ. 1663/93 (3), έχει καθορίσει τον κατάλογο των τιμών και των ποσών στα οποία εφαρμόζεται ο συντελεστής 1,013088, που έχει καθοριστεί από τον κανονισμό (ΕΟΚ) αριθ. 537/93 της Επιτροπής (4), όπως τροποποιήθηκε τελευταία από τον κανονισμό (ΕΟΚ)  αριθ. 1331/93 (5), από την αρχή της περιόδου εμπορίας 1993/94, στο πλαίσιο του καθεστώτος της αυτόματης εξάλειψης των αρνητικών νομισματικών ποσών- ότι το άρθρο 2 του κανονισμού (ΕΟΚ) αριθ. 3824/92 προβλέπει να προσδιοριστεί η μείωση των τιμών και των  ποσών που προκύπτει για κάθε σχετικό τομέα και να καθοριστεί η αξία αυτών των μειωμένων τιμών- ότι η ενίσχυση στην τοπική παραγωγή για την πατάτα καταναλώσεως στις Καναρίους Νήσους έχει καθοριστεί από τον κανονισμό (ΕΟΚ) αριθ. 1601/92 του Συμβουλίου (6), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (7)- ότι πρέπει να  προσαρμοστούν τα ποσά αυτά εφαρμόζοντας τις προαναφερθείσες διατάξεις- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων για Σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό της ενισχύσεως που αναφέρεται στο άρθρο 20 παράγραφος 2 του κανονισμού (ΕΟΚ) αριθ. 1601/92, που μειώνεται σύμφωνα με το άρθρο 2 του κανονισμού (ΕΟΚ) αριθ. 3824/92, καθορίζεται σε 494 Ecu ανά εκτάριο.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 387 της 31. 12. 1992, σ. 1.  (2) ΕΕ αριθ. L 387 της 31. 12. 1992, σ. 29.  (3) ΕΕ αριθ. L 158 της 30. 6. 1993, σ. 18.  (4) ΕΕ αριθ. L 57 της 10. 3. 1993, σ. 18.  (5) ΕΕ αριθ. L 132 της 29. 5. 1993, σ. 114.  (6) ΕΕ αριθ. L 173 της 27. 6. 1992, σ. 13.  (7) ΕΕ αριθ. L 378 της 23. 12. 1992, σ. 23.